ครม.ไฟเขียวกฎกระทรวงเก็บภาษีบาปใหม่ประกาศใช้16ก.ย.นี้
ที่ประชุมครม.อนุมัติร่างกฏกระทรวงภาษีบาปอัตราใหม่ มีผลบังคับใช้ 16 ก.ย.นี้ สรรพสามิตเตรียมแจงรายละเอียด
12 ก.ย. 2560

ที่ประชุมครม.อนุมัติร่างกฏกระทรวงภาษีบาปอัตราใหม่ มีผลบังคับใช้ 16 ก.ย.นี้ สรรพสามิตเตรียมแจงรายละเอียดเมื่อวันที่ 12 ก.ย. นายสมชาย พูลสวัสดิ์ อธิบดีกรมสรรพสามิต เปิดเผยว่า ที่ประชุมคณะรัฐมนตรี (ครม.) เห็นชอบร่างกฎกระทรวงกำหนดโครงสร้างอัตราภาษีสรรพสามิตใหม่ในสินค้า 3 รายการ ได้แก่ เครื่องดื่มแอลกอฮอล์ ยาสูบ และไพ่ โดยจะมีการประกาศอัตราใหม่ในราชกิจจานุเบกษาในวันศุกร์ที่ 15 ก.ย. และมีผลบังคับใช้ในวันที่ 16 ก.ย.60 ซึ่งจะมีการแถลงในรายละเอียดอีกครั้งหนึ่งทั้งนี้ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ได้กำชับให้ชี้แจงต่อประชาชนว่า เรื่องดังกล่าวไม่ได้เป็นการเพิ่มภาระให้กับประชาชนแต่อย่างใด แต่เป็นการดำเนินการตามกฎหมาย